Suiwel raak al hoe belangriker in my dieet | Toortsie, Kameel en Bokbaaivygie se blog
← Is dit nodig dat ek aan een of ander organisasie behoort?
Toortsie se Voelgoedstorie nr 20 – Verrassing! →
Suiwel raak al hoe belangriker in my dieet	Posted on Mei 16, 2017	by Toortsie Alhoewel suiwel ‘n toelaatbare produk in die Hoë Vet Lae Koolhidraat dieet is, gaan daar tog baie keer waarskuwings op daarteen. Die rede is dat melk wel ook baie koolhidrate bevat, sê hulle.
Hierdie melkboer se kind was nog nooit ‘n goeie melkverbruiker nie, dís dalk hoekom ek nie die effek daarvan so agterkom nie. Ek was nog nooit lief daarvoor om ‘n glas melk te drink en dan so ‘n wit snorbaard te hê nie.
Terloops, iemand vertel my nou die dag dat daar bevind is dat melk, en nie water nie, die beste dorslesser is. Dit maak sin, ons gee mos nie vir babas water ook nie, hul drink slegs melk.
Ek gebruik baie suiwel. Kaas speel ‘n baie groot rol in my lewe, sommer gewone soetmelkkaas en ek is baie vol nonsens wie se kaas ek koop! Nie alle soetmelkkaas is lekker nie! Ons gebruik baie kaas. Daag daar skielik iemand op, sal kaas en salami meestal die maklikste uitweg wees. Kaas as ek skielik honger voel en net ‘n vinnige happie wil neem; kaas by baie van my kos.
Joghurt raak al hoe belangriker vir my. Dubbelroomjoghurt, let wel, en nie joghurt wat met suiker versoet is nie. Ek lees iewers dat die ou, gewilde bakkies versoete, laevet joghurt, eintlik net suiker is. Dit móét wees, want al die voedingswaarde is dan uit die joghurt gehaal en ‘n klomp suiker moes bykom vir smaak!
Elke oggend as ek wakker word, eet ek my bakkie gegeurde dubbelroomjoghurt wat met xylitol versoet is. Ek twyfel in my hart steeds oor xylitol, maar tans is dit vir my die beter keuse. Ek sien nogals dat daar deesdae weer volroomjoghurt ook beskikbaar is, maar dit word steeds met suiker versoet, so wees versigtig, dit klink soos brood wat aan beide kante gebotter is!
Toe ek nog plaasjapie was en in een dag al my dorpdinge moes doen (ek doen dit steeds so), was ek heeldag op die dorp, gejaag van punt A na B en as ek uiteindelik my laaste ding, naamlik kruideniersware, gaan koop het en uitgeput van die heeldag se gejaag in my kar klim, was ‘n bakkie dubbelroomjoghurt nét wat ek nodig het om genoeg krag bymekaar te maak vir die lang pad huis toe.
Soms maak ek sommer my eie bakkie joghurt met gewone dubbelroom joghurt en ‘n bietjie kakao en xylitol. Dis ook lekker.
Terloops, wie kan my leer om my eie joghurt te maak? Ahaaaa! Kyk bietjie hier!
Ek sal nie op ‘n suiwelvas gaan nie, maar, as jy vind dat suiwel vir jou ‘n probleem is, wees tog maar versigtig. Ek dink steeds die probleem lê net in glase vol melk.
A Toortsie is a small flashlight, like a torch.	View all posts by Toortsie →	This entry was posted in Banting, LCHF, Kosdinge, Verslanking and tagged Banting; Suiwel in Banting. Bookmark the permalink.	← Is dit nodig dat ek aan een of ander organisasie behoort?
13 Responses to Suiwel raak al hoe belangriker in my dieet
dromer777 sê:	Mei 16, 2017 om 8:08 vm	Vrek ook oor suiwel. Sal graag die glase snormelk wou drink maar dan slaap en nie van erge sinus. Sal maar ook by die yoghurt en kaas bly. Dankie Toortsie
Antwoord	Spokie sny spoor sê:	Mei 16, 2017 om 4:03 nm	Ai, jogurt sonder suiker is maar nie lekker nie, maar is ek ook besig om myself te leer dat suiker gif is. Ek bedoel – ek leer my brein dit. Kaas bly lekker, wens net hul wil iets doen omtrnet die pryse.
Antwoord	Toortsie sê:	Mei 16, 2017 om 4:10 nm	Ek gebruik dan maar xylitol in plaas van suiker. LikeLike
Antwoord	perdebytjie sê:	Mei 16, 2017 om 5:07 nm	Kaas vir hierdie halwe Kaaskop,asseblief!
Antwoord	rondomtaliedraai sê:	Mei 16, 2017 om 6:44 nm	Ek hou van melk, kaas maar nie vreemde kase nie
Antwoord	Toortsie sê:	Mei 16, 2017 om 6:47 nm	Ek gebruik meestal soetmelkkaas. Soms gebruik ek wel ‘n ander kaas, maar dis min.
Antwoord	rondomtaliedraai sê:	Mei 16, 2017 om 7:06 nm	Chedder? Hoekom soetmelk? LikeLike
Antwoord	Toortsie sê:	Mei 16, 2017 om 7:35 nm	Dis lekkerder. Ek weetcheddar is eintlik beter in gebak. LikeLiked by 1 person
Antwoord	trommeltjies sê:	Mei 17, 2017 om 8:21 vm	Cheddar is my gunsteling. Ek kan ook nie sonder suiwel nie. Drink ook nie sommer melk nie. Probeer bietjie heuning in die jogurt, dis hemels.
Antwoord	Toortsie sê:	Mei 17, 2017 om 8:26 vm	Heuning nie te veel aanbeveel by Banting. Dink halfteelepel per dag. LikeLike
Antwoord	trommeltjies sê:	Mei 17, 2017 om 1:23 nm	Ek weet, maar half teelepel is selfs amper te veel om n bakkie jogurt te versoet, maar is vol vd natuur se goedheid.
Antwoord	Aspaai sê:	Mei 17, 2017 om 7:47 nm	Sopas vir jou op TV gesien. Knap gedaan. Sop het werklik lekker gelyk en ek dink boonop dit sal een van my gunstelinge wees!!
Antwoord	Toortsie sê:	Mei 17, 2017 om 10:40 nm	Dankie! LikeLiked by 1 person
Jy is die	331,130 ste persoon wat hier inloer! Baie dankie en welkom! Hoop jy loer weer in. Nuutste skrywes	Verslawing oorwin?
Hoe weet julle van nuwe blogs?
Gewildste skrywes Hoe weet julle van nuwe blogs?	Watter werk kan mens van die huis af doen???	Was jy al ooit moedeloos?	Trauma en die huwelik	Die mooiste poncho	hoe word jy genoem?	siele op wiele	Verslawing oorwin?	Die ander kant van die muntstuk	Verklaring oor my taal...	Toortsie se Bantingboerekosboek – Kliek op HIERDIE skakel.Toortsie se Banting Boerekos
Banting, LCHF (119)